b'\n_START_ARTICLE_\nNorgestaxi\n_START_PARAGRAPH_\nNorgestaxi AS er et norsk drosjeselskap med avdelinger i Oslo, Bergen, Trondheim og Buskerud (Kongsberg/Drammen). Selskapet ble stiftet i 1997 i Bergen av Jan Tennfjord og Knut Per Grini, og var et datterselskap av Norgesbuss inntil 2000. Selskapet har i dag hovedkontor i Oslo. Administrerende direkt\xc3\xb8r i Oslo er Erlend Eidsvoll. Norgestaxi ble i 2003 oppkj\xc3\xb8pt av svenske Taxikurir. I 2015 ble selskapet oppkj\xc3\xb8pt av investeringsselskapet HIG. For \xc3\xa5 \xc3\xb8ke uttaket fra selskapet er samtlige bookingmedarbeidere oppsagt og bookingsentralen er flyttet til Stockholm. Selskapet har i dag over 800 drosjer tilgjengelige i Norden, og Norgestaxi er Norges nest rikeste drosjesentral._NEWLINE_En forskjell mellom Norgestaxi og de fleste ande drosjesentraler i Norge, er at ingen av l\xc3\xb8yvehaverne tilknyttet Norgestaxi er medeiere. Alle betaler m\xc3\xa5ndentlig sentralavgift og selskapet er et aksjeselskap._NEWLINE_Selskapets vogner er prim\xc3\xa6rt m\xc3\xb8rkebl\xc3\xa5 eller sorte, med hvite logoer. Samme farger og logoer kan gjenkjennes i svenske Taxikurir og danske DanTaxi. Alle avdelinger av Norgestaxi har samme landsdekkende telefonnummer; 08000._NEWLINE_Norgestaxi har en l\xc3\xb8yveportef\xc3\xb8lje p\xc3\xa5 over 300 l\xc3\xb8yver i Oslo, ca. 162 l\xc3\xb8yver i Bergen, ca. 38 i Stavanger, ca. 96 i Trondheim og ca. 60 totalt i Buskerud. Dette gj\xc3\xb8r dem til nest st\xc3\xb8rste drosjesentralen i Oslo og Bergen._NEWLINE_I 2008 kj\xc3\xb8pte Norgestaxi opp Kongsberg Taxi A/S, og fikk dermed stasjonerte biler i Kongsberg og Drammen i tillegg til Oslo, Bergen, Stavanger og Trondheim. I tillegg har Norgestaxi n\xc3\xa5 ogs\xc3\xa5 ett callsenter p\xc3\xa5 Kongsberg som hovedsakelig betjener avdeling Buskerud, men i st\xc3\xb8rre og st\xc3\xb8rre grad ogs\xc3\xa5 Oslo, Bergen, Stavanger, og til dels ogs\xc3\xa5 Trondheim. Norgestaxi tilbyr ogs\xc3\xa5 tjenester for kreditth\xc3\xa5ndtering for andre taxisentraler._NEWLINE_I 2011 Kj\xc3\xb8pte Norgestaxi opp Team Taxi p\xc3\xa5 h\xc3\xb8nefoss og de har dermed stasjonert biler i H\xc3\xb8nefoss._NEWLINE_Norgestaxi benytter hovedsakelig Frogne Taxametersystemer, men p\xc3\xa5 noen steder ogs\xc3\xa5 TDS taxameter.'